Kansallisarkisto/Diplomatarium-Fennicum huggingface dataset:
Date: 1473
Issuing place: Åbo
Country: Suomi
Language: saksa
Document type: Kaupungit, Kirjeet

Jw ersamen vorsichtigen mannen heren borghermeystaren vnde ra&#x0364;dmannen der stad Reuel, vnsen besundergen guden vrunden, don wy borghermeystere vnde radmanne to Abo nach vnseme vruntliken grute myt vormoghe alles guden wytlik, openbar betughende myt desseme breue, dat vor vns geweset is Rotgher Olaffson vnde gaff vns tovorstande wo dat by yw in ywer stad vorstoruen sy Marqvard Maler vnde syn wyff vnde ere twe sone Hans vnde Hinrik, den God gnade, de vormyddelst ereme dode ichteswelke gudere dar in yuwer stad na gelaten hebben to den vorbenomede Rotgher Olaffesson, de rechte erfname vnde volger sy vnde nymand negher noch myt engelyke na; vnde dyt to bekennen vnde bewysende alzo recht is so syn myt deme ergedachten Rotgher Olaffesson vor vns gewesen de ersamen vnde vromen manne Hinrik van der Asschen, Hans Basse, vnse medeborghere, tuges vnde louen werdige gude lude, vnde hebben myt eren vtghestreckeden armen vnde vpgerichteden lyffliken vyngheren gestauendes edes to Gode vnde den hilgen gheswaren, tuget vnde wargemaket, dat en witlik vnde kund sy dat de vorgheschreuen Rotgher Oleffesson to deme vorstoruen Marqvard Melers kynderen van der moder wegen de negeste erfname is. So hefft Rotgher Oleffesson vorgeschreuen vor vns gewesen alzo ....n rechte scholde vnde makede vulmechtich vnde vor synen procuratoren gekaren vnde gesat den boscheden ..... vnsen medeborger, wyser desses breues, Nigels Hinrikesson van syner wegen to donde vnde to vorderende liker wys ofte he suluen jegenwardich were; worymme ersamen leuen heren, besundergen guden vrunde, wy myt gantzer andacht yuwe ersamicheit vruntlyken bidden, dat gy dessen ergenanten vulmechtigen breffwyser behulpelik vnde vorderlyk willen syn dat em ouergeantwordet vnde handreket moge werden sodane nagelaten gud dar de saligen Malers kyndere dar mit yw ynne vorstoruen syn; dar vor wille wy yuwer ersamheit gud wesen vor alle namanynghe vnde ansprake, dat gi off de yene, de dat van sik antwardet, nene vorder manynge off ansprake dar vmme lyden sullen yn ienigen tokomen tyden. Des willet eyn seker to vorsicht vnde vasten gelouen to vns hebben, wente wy hyr vns dar vor nogaftige borghen vnde gude vorwaringhe enfanghen hebben, vnde des gelyken loue wy ok jn vnde myt crafft desses breues so dane ansproke vnde vorderinge alzo van desser vorgeschreuenen gudere wegen gedan heft her Hinrik Hauerkorn vnde syne suster Walborch myt ereme manne Clawes van der Kulen van Wyborch na inholde eynes tovorsichtes breues dar van Wyborch, welke breue by yuwer ersamheit jn vorwaringe is, dat de sal gestellet vnde nedder geslagen wesen, so dat de dusser gudere haluen nicht mer manen edder vorderen sullen, dar vor wille wy yuwer ersamheit ok gud wesen in aller mate alzo bouen geschreuen steit. To getuchnisse der warheit hebbe wy vnser stad jngesegel an dessen breff laten hangen, de geschreuen is jn den jaren vnses heren Christi dusend verhundert jn deme dre vnde souentigesten jare, des ersten dages na sante Johannes babtisten decollacionis.
Date: 1474
Issuing place: Sandhamn
Country: Suomi
Language: saksa
Document type: Paikallishallinto, Kirjeet

Jch Erick Axelsson tor Langnö, rittere vnd howitman vppe Wiburgh etc., bekenne vnde openbare myt desseme breue, dat desse jeghenwardige bewiser Laurens Joensson vnde Birgitte Vmgersche waren sustere vnde brodere kindere vnde he myt anderen mynen vndersaten synt erer rechte erffnamen, wes se hijr myt vromen luden vor rechte betuget hebben vnde mannigh ghut man witlich iss. Darumme so bidde jck hochliken den vorsichtigen borgemestere vnde ratmanne der stadt Rewel, besunderen de vor rechte sitten, vmme rechtferdigheid vnde vmme mynen willen, dat gy deme vorgenante Laurens, juwe medeborgere, vnde den anderen synen mede arffwer behulpplik willen syn dar se recht to hebben, als juw ock alle tyd schal irfaren besunderen den jennen de jn sodanen saken hijr jnt gebede erer recht to besokende hebben. Desses to eynen tuchnisse so iss myn jngesegel am rugge gedrucket an dessen breue, de gegeuen iss to Sandthawen des sondages na Johannis ante portam Lätinam yme lxxiiij:ten iare.
Date: 1474
Issuing place: Åbo
Country: Suomi
Language: saksa
Document type: Kirkolliset, yleiset, Kirjeet

Vor allen vnde enen isliken de dessen breff seen edder heren lesen, vnde nomliken vor yuw ersamen vysen mannen heren borgermestere vnde radmanne der stad Reuelle, vnse guden vrunde, bekenne ik Magnus Nicolaj domprouest vnde gemenne capittel der kerken to Abow myt vruntliken grote vnde begeren yuwer ersamheyt to wetende, dat vor vns sint jrschenen de ersame man her Oleff Finke vnde myt eme desse twe vramen mannes alse her Hinse vnde Andres Witte vnde hebben myt vp gerichteden vngeren gestaffendes edes in den hilgen geswaren, dat de ernanthe her Oleff Finke vnde de olde Tegeringesche, der God gnade, de sint hadde Hans Brakele, dar se enen sone mede hadde, vnde se hete Kerstine. Desse Kerstine vnde her Oleff weren fulle suster vnde broder van enem vader vnde moder rechte vnde echte vt enen eliken bedde getelet vnde gebaren; dyt hebbende vorscreuen vramen mannes in der warheyt vor vns getuget vnde geswaren, vnde so heuet vns de ergenande her Oleff to irkennende gegeuen wo in dessen negesten vorledenen jaren mijt juw in juwer stad sy vorstroffwen (!) des erbenomden her Oleffs siner suster Kerstine sone geheten Hans Brakel, vnde hebbe na gelaten welke gudere vnde faste grunde, to welken na gelaten gude de ernanthe her Oleff Finke vor hapet, dat he en recth erffname sij van siner suster wegen Kerstinen, des erbenomden Hans Brakels moder, saliger dechtenisse, alse dem dat van rechtes wegen konen ouer denken, alse vor vns getuget is, dat nemant neger en is offte gelik myt eme so na to erffuende siner suster sone nagelath alse her Oleff vorbenomet vnde sin suster, de noch leuet, wan des vegen her Olaff vulmechtich is vnde vor syk suluen to donde vnde to latende, vp to borende vnde to entfangende vnde vort qwytancien to geuende vnde vor allent to donde wat des wegen recht is vulle macht to hebbende; worvmme ersamen leuen vrunde wy juwe ersamheyt vruntliken vnde deger bidende sint, dat gy deme vorscreuen her Oleff Finken vor syk vnde siner suster wegen willen behulpelik, bystendich vnde vorderlik vullen syn, dat eme sodane na gelatene gude vnde erffe moge gutliken in vruntscap offte myt rechte ouer antuordet vnde gehantreket werden wes eme myt rechte beren macht; dat vorsculde wy gerne in geliken tegen juwe ersamheyt wor wy mogen, vnde wanner dat desse erbenomde her Oleff Finke to fuller noghe vnde deger vornoget vnde entrychtet vnde wol betalet is wat eme boren mach wan dem vorscreuenen erffe vnde siner suster van den gennen, de dat vnder handen hebben, so wille wy vnde lauen samentliken gut vnde wys to synde juw vor alle namaninge, cladinge (!) vnde alle vorder mere to sprake vnde hinder vor her Oleff vnde sine suster vnde eren erffen vnde nakomlinge in to komende tyden fry, ledich vnde loes to holdende by louen vnde by krafft desses breues; vnde to ener tuchnisse dar warheyt vnde sekeringe late wy vnses capittels jngesegel witliken hangen beneden an dessen breff, de gescreuen vnde geuen is in Abo vppe den mandach vor sunte Bertolemen appostolj dach anno Dominj millesimo quadringentesimo septuagesimo quarto.
Date: 1475
Issuing place: Kyrkslätt
Country: Suomi
Language: saksa
Document type: Paikallishallinto, Asiakirjat

Vor alle den genen desse breff vor kamen kan bekenne ik Bijorn Rawaltsone, herredes hoefding jnt gebede van Raseborch, mijt dessen mijnen jegenwardygen apen breffe, dat in der tyt ik recht helt mijt der menhet in dem kerspel to Kyrkeslet anno dusent verhundert vnde in dem lxxv sten jare, don was winter recht des andern dages vijsijtacione Marye virginijs in jegenwardicheit erlijk vnde wolgebaren manne Oleff Nijlesson, vaget vp Raseborch van des erliken mannes wegen her Laurens Axelson rydder vnde houetman vp Rasaborch, don quam vor recht Oleff Honschog myt synen schijchtes broderen vnde leden to Nijles Jacopsone in Mawestco dat he solde erent vrunt gedodet hebben. Dyt schot ik to den xij in den rechte seten; de saden em aff he solde sik entleggen mijt rechte sulff tuelfte, dem he so gedan heft mijt dessen nogescreuene Oleff Kanale, Jons Torgijlson, Eryk Nijklesson, Marten Nyklesson, Hans Jacopson, Mangnes Pauelsone, Kvrke Mijle, Peter Olefsone, Oleff Jonsson, Peter Sijgwalson, Oleff Bentsone, so hebbent ok de xij vorrychtet, de jmme rechte seten, als Symon Steffensone, Peter Oleffsone, Hans Petersone, Svnnij Petersone, Mangnes Petersone, Oleff Bentsone, Jons Knagge, Jons Schinner, Rawalt Jonsson, Dan Lawerns sone, Lawerns Mattesson vnde Eskel Sygertsone; desse hebben geswaren, dat de vorgescreuen Nyles Jacopsone in Mowestco nicht sy des doden mannes schuldig offte synes dodes. Hir vmme late ik ene leddych vnde loes ofte frij vnde quijt vnde vor vnrecht se em to gelecht hebben. Oleff ij Honschog vnde syne schichtes brodere sakefellich iij [mark]. So vorbede ik enen juwelken ene to hinderen vmme desser sake willen by iij [mark]. To des breffes mer sekerheit vnde vor waringe so henge ik myn ingesegel benedden an dessen breff, de geschreuen vnde gegeuen is jar vnde dach als bauen geschreuen steyt.
Date: 1476
Language: saksa
Document type: Yksityiset, Asiakirjat

Jtem myner suster Margreten geue ik myn halue landgud dar se vp sittet vnde wonet yn Nülande ym dorpe to Hinderikesness vnd yn deme anderen dorpe to Thola*, dat wy hebben eruet van vnsen vader vnde moder, vnd mynem haluen broder Peter yn Santhauen geue ik teyn marck rigisch … Jtem noch geue ik myner suster Margreten teyn marck rigesch … Jtem so geue ik to sunte Laurencius kerken to Helsingha eynen mynen schepe vnd eyn halff nerdesch lakan Åt sin hustru, Barbara, gifver han förutom annat dat halue schip dat ik yn Nülande hebbe liggende.
Date: 1476
Issuing place: Åbo
Country: Suomi
Language: ruotsi
Document type: Keskushallinto, Asiakirjat

Wij här effter:de Huortwijk(!) Jopsson, Johan Håkonsson, fougde, Peder Nille (= Lille?), Matz Andersson, Oloff Balk, Thommoss Olsson, bönder, Jöns i Lethala, Jöns Larsson i Virdamala (= Vnda–), Jons Sommalainen i Wermundila vorom tillskickade aff min herre her Sten, Sweriges rijkes föreståndare, och aff rickzens rådh, som tå samman wore på Aboo rådhstugu, her Erich Axellsson, her Gustaff Carlsson, her Åke Jönsson, her Greger Mattsson, her Thure Thuresson att granneligen ransaka och åthskillia Raumo borgare och cronones skattebönder, som boo vtan om Raumo köpstad, om gamble Raumo bohlstadh och frijheet. Tå haffuom wij så funnit och ransakat effter gamble beskedelige mans wittne, att desse effterskreffne ähre gamble Raumo bohlstadz röör, som åthskillia Raumo borgare och cronones skattebönder, som ähr förste råhn mitt i Åtila tresk, som kallas Kotkankari, Munarå, Stelistenståå, så tädan till Monnanwåri, tädan till Hapan öija och tädan till Hapawala wijk och så mitt åth sund Jullssijon juuän (!). Före thesse roor skole Raumo borgare niuta och bruka muhlebeet, wedebrand och andra sina nijtto, och ingen må eller skall intaga sigh till nijtto nija täppor aff there jordwall, hwaske till åker eller eng, vtan gamble eng och åker, som dee aff ållder hafft haffwe, dem måge dee bruka och behålla innan desse förb:de råhr.
Date: 1476
Issuing place: Åbo
Country: Suomi
Language: ruotsi
Document type: Keskushallinto, Asiakirjat

Vy epther scriffna Sthen Stwre, ridare, Sverigis rikis forstandare, Hartich Iobson, lagman j Norfinne, gör witherlighet at på landz retten j Abo anno Dominj mcdlxxvj tha kom for retta noghra böönder aff Hirwisare och kiærde till Taypala godz swa at ther skulde wara panthe godz; hwlkit wij sköte tiill thenne tholff, som j nemdhen sothe: Claus Henrikson, Sthen Henrikson, Ericus Abramson, Magnus Nilsson, Pedher Lille, Gözstaff Slatthe, Oluff Balk, Oluff Kirffwis, Ionss Spora, Lasse Sek, Anders Gregerson, Philpus Thomasson och Ieppe Bwch; the ransakadhe epther skellighe vithne swa at Rauaald Swripæ och Brand Lampa hawa köpt forscriffna Taypala godhz, lagh bwdhit och lagh stondit, och war aa tinghe och ær dömt aff lagmann och heredz höffdinge till köp och ey till pantha. Ty döme wij her Erich Axellson tiill Taypala godz frith for theris othalæn met alle sine tiillagher, forbwydende(!) thöm och alle andra her pa tala, qwælia eller i noghra mothe offorretta, vyd hwarss theris xl mark for konungx dom. Thy tiill stadfestilse och vitnes bördh henghom wi vor insigle vnder thætta breff. Scriptum vt [supra].
Date: 1477
Issuing place: Kyrkslätt
Country: Suomi
Language: saksa
Document type: Paikallishallinto, Asiakirjat

Vor allen den desse breff vore kamen kan bokenne ik Jeppe Petersone, lagman in Suder Fynlant, myt dessen jegenwordygen open breffe, dat ik recht helt myt der menhet in dem kerspel to Kyrkeslet in jegewordicheijt wolgebaren manne Haken Bijornson, vaget vp Raseborch van des erliken vnde wolgebaren mans wegen her Lawerns Axelsone, rydder vnde houetman vp Raseborch, vnde Biorn Rawaltsone, herredes hoefding dar suluest, vnde mer gude mans anno dusent verhundert vnde lxxvij, des donnerdages negest na vnser vrowen dage vysytacionis, do quam vor recht Nijles Jacopsone y Mawesco myt des heredes hoefding breff ludende als hir na geschreuen steyt. So bokene ik Byorn Rawaltsone, herredes hofding jnt gebede to Raseborch, mijt dessem jegenwordigen apen breffe (etc. Se FMU, n:o 6675) sak fellych iij [mark]. Dessen vorbenomeden dombreff lede ik vor de xij in dem rechte seten, als Jons Huyt, Peter Korke, Nyles Bred, Eryk Hansson, Anders Olefsone, Lawerns Steffensone, Lawerns Schynner, Nyckles Knap, Rawalt Hanssone, Mangnes Warch, Nykles Steffensone vnde Peter Mangnessone, desse de tugent, dat et so to gan is als de dombreff vt wyset. Hir vmme dele ik den dombreff by macht vnde vorbede enen juwelken hir na vp den dombreff to sprecken ofte vp de vorgescreuen by vj [mark]. Tor tuchnysse der warheyt drucke ik myn ingesegel ruggelinx an dessen breff, de gegeuen vnde geschreuen is jar vnde dach als vorgeschreuen steyt.
Date: 1479
Issuing place: Raseborg
Country: Suomi
Language: saksa
Document type: Yksityiset, Kirjeet

Vnsen vruntliken grot to allen tiden na vormoge alles guden. Ersamen heren vnde guden vrunde, borgemester vnde rat der stat Reuel; juwer leue to weten als vmme de sake vnd aff spreke vnde vorlikinge, dar juwe ersamheit to jare vmme trent Laurenty breue (van) kregen van des rikes rade to Sweden, wo de gestrenge here her Sten Stur vnd des rikes rat vorlikede to enem vullen ende juncker Wyllem vnde sine husfrowe myt eren kinderen, so dat ere kinder solden hebben van den xij(c) marken, de gy dar myt juw hebben, v(c) olde mark rigesch, vnde van dissen vorgeschreuenen v(c) marken sole wy juwer ersamheit vnde Willen gude quitancie geuen vor alle namaninge na jnholdinge des riken rades breue vnde segel, de wy dar vpp hebben vpp de vorlikinge; vnde de gestrenge here her Sten vnde des rikes rat van Sweden sich des sere vorwunderen, dat se van juwer ersamheit gen antwert nicht gekregen hebben vnde gy dar ok nicht by don en wyllen; wor vmme ersamen guden vrunde sint wy nu deger vnde vlitigen bogerende, dat gy willen den ersamen heren vnde ok vns en vnvortogert vnde vorstantlik wis antwert myt den ersten wedder schriuen, wor se sick vnd wy vns fullenkameliken na richten mogen, wente wy gansliken willen enen redeliken ende wyllen weten vnde vns dat sere grot vndancknamich is dat wy des vnsen so lange entbaren hebben vnde juwe mede borger vnde de juwen des vnsen bruken vnde ere beste mede don, vor welk se vns clenen dank weten. Vnde were it sake, dat wy van juw off den juwen sodane gelt by vns hadden, so vormode wy vns dat wy dat swarliken vorrenten mosten. Ersamen guden vrunde, wy bogeren, dat gy hir vpp denken vnde schriuen vns en antwert als bauenschreuen is, so dat sodane vordreth vnde vordermer moye vnde vngemack moge jn vruntschopp aff gelecht werden, de lange gestan. Hir mede sy juwe ersamheit Gade beualen. Geschreuen to Rasseborch des dinsdages na krutwiginge anno lxxix. Hans van der Asschen. Laurens Peterson. Adress: Den vorsichtigen ersamen vnde wolwisen heren borgermester vnde rat der stat Reuel.
Date: 1479
Issuing place: Raseborg
Country: Suomi
Language: saksa
Document type: Paikallishallinto, Kirjeet

Vnsen vruntliken groth vnde alles ghudes stedes voregesaut Ersamen andechtigen besunderen leuen vrunde. Also jw wol vordacht isz dat vnse houetman myt mere des rikes ridderen ...... gescreuen an juwer ersamicheit, vruntliken biddende dat gy wol wolden doen vnde laten Hans … Aschen volgen syn rechte tofallende arffwe, so begheren wi noch, dat gy willen deme guut …isse vorderligh, behulpelik vnde bystandig to siende, dat em mach jrscheuen vnde dirfaren dar recht isz, wes wi willen alles gutliken myt juw jrkennen vnde vorschulden; vnde wat vorwaringe gy den begheren van deme gemelten Hansse an breue vnde jngesegle, dat sal he juw gherne skicken vore alle tosprake edder namanyng. Hijr mede syd Gode beuolen sund vnde salig to langen tijden. Hastliken gescreuen to Rasseborg des dinxdages na vnser leue vrouwen dage assumpcionis vnder vnsen jngesegel yme lxxix:ten iare. Erik Axelszon tor Langnnö Göstaff to Egholm ritteren Laurens Axelszon to Arstede Adress: Den vorsichtigen erszamene vnde wolwisen heren borgermesteren vnde ratmann der stedt Rewel, vnsen leuen besunderen andechtigen vrunden, gescreuen myt erwerdigheid.
Date: 1490
Issuing place: Tavastehus
Country: Suomi
Language: saksa
Document type: Yksityiset, Kirjeet

Minen fruntlikenn grod touorenn. Wettet, leue vadder, gude vrund, alse id van rechte scholde weszen, so alse jw ick vaken gheschreuen hebbe vmme vnse schuld, so duncket my, dat ick nicht vel aff en krighe, so ick nu vulmechtigh ghemaket hebbe Hermen Torn jntomanen vnde vpp tho boren; dar vmme wolde ick gerne wetten, jfft wat hebben offte nicht scholde vnnde desz jw fruntlik antword wat gy der stotinghe ane hebben; duncket jw, dat ick wat hebben scholden, dat latet an werden, dat mochte jw noch meer baten alse jd jw schaden mochte. Hyr vmme, leue vadder, bewiset jw hyr jnne alse sik dat bohort vnnde segghet myner vadderschen vel guder nacht; dar mede Gade beuolen to langhen tiden. Datum Croneborch desz mandages na Judica anno etc. lxxx. Knuth Posze, houetman uppe Croneborch. Adress: Deme ersamen manne Laurensz Vridagh, sinen leuen vadderenn, mydt gantzer ersamheyt.
Date: 1480
Issuing place: Viborg
Country: Suomi
Language: saksa
Document type: Paikallishallinto, Kirjeet

Minenn fruntlijckenn gruth mytt vormoghe allisz ghudenn stets vorgheszanth. Erszamen vörszichtighenn vnndt wyszenn herenn, byszundere leuenn nabere, ghudenn frunde vnndt ghunre, dusse bewiser Gerdt Ma&#x0364;lre heuet nv ene tijdt langk myth jw to Reuall sik entholdenn vnndt synn ampth ghebruketh, so dat he nicht grot vor oueren kann bouenn kost vnndt teringhe. Susz will he sik alhire ok by my vorzehenn, vorhopende he arbeides ghenoch solle krigen. Hir vmb ysz myne fruntlijke bede juwe erszame wyszheide eme willenn ghunstich, fruntlick vnndt forderlick wezenn he myth gutlichkeith vann dar maghe schedenn vort herwert to kamende; ofte he juwir wor anne behouede, vorschulde jck gerne na gebore tegenn juwe erszame vörszichtighe wyszheide, de ik Gade almechtich langhe geszunth beuele. Gegeuen vppe Wyborch ame daghe Vitj vnndt Modesti ame etc. lxxx jare. Erich Axelszonn tho Langhenö ritter houethmann vppe Wyborch. Adress: Denn erszamenn voerszichtighenn vnndt wyszenn mannenn herenn borghermeysterenn vnndt raedtmannenn der stadt Reuall synenn byszunder leuenn naberenn ghudenn frundenn vnndt ghunrenn.
Date: 1480
Issuing place: Visborg
Country: Ruotsi
Language: saksa
Document type: Paikallishallinto, Kirjeet

Mynen fruntliken grod alleweghe thouoren. Ersamen ghuden frunde vnde heren. Jk der juwen ersamheit hebbe vaken ghescreuen von deme duchtegen Wilm van dem Velde gy woll scholden don vnde sodanne twiste, [de] twysschen iuw is, wegh leggen; doch so hebben my de ersame heren to Lubek to gescreuen jk woll scholde don vnde id aff stellen dat de varende copman nicht worde beschedighet to der seward; jk en dar nu hebbe vpghescreuen vnde iuw nu ok screuen des gheliken, God kennet ik sodanen langhe tijd hebbe aff ghestellt vnde dem noch se gherne don wolde, men God weth, eme vnde synen husfrouwen schut grote walt vnde vnrecht; vurder screuen de ersamen heren ergenante van tovorsicht vnde namaninghe tho gheuende; hebbe ik ghesproken myd deme ergenanten Wilm vnde den van Lubek ok hebbe benalt he dencket nene tovorsicht to gheuende er den he weth wes he hebben schall. Men ghude vrunde, hebbe ik gescreuen an de van Lubek se id konde so myt iuw vortasten gij hir twe vulmechtige wolden to Wisby [senden] den de sake angeheijt, welke twe scholen komen vnde varen veligh aff vnde to beth in ere gude beholt ane thyvell vnde de vulmechtigen mede bringen dat testament Wilmes ergenante husvrouwen vaders, dem God gnedich sy, vnde if sake were dat de summe tho grod were nach inholdinge des testamentes, wil ik myt hulpe ghuder heren vnde vrunde Wylmes obgenante mechtich wesen vnde id myddelen, so dat de twist in fruntschapp warde hengelecht. Ghude vrunde, gy hir willen vppe synnen vnde id mochte komen to eynen ghuden vulkomen ende, wente id langhe noch geward heft twisschen Wilm ergenante vnde den juwen herlicheiden, dede ik Gade deme heren sunt vnde froligh beuele to lange vorhapende tijde. Gescreuen vppe Wysborgh ame daghe Petri et Pauli anno ete. lxxx(c). Secretum. Jwer Axelsson Ritter. Adress: Den ersamen wolwisen manne vnde heren borgermester [vnde] radmann der staed Reuell, mynen ghuden gunners myt andach gescreuen.
Date: 1480
Issuing place: Åbo
Country: Suomi
Language: saksa
Document type: Kaupungit, Kirjeet

Vnsen vruntliken grot vnde wat wy gudes vormoghen to juwer behegelicheyt to voren. Erzamen heren vnde besundergen leuen vrunden. Vor vns is gekomen eyne bederue vrouwe vns openbarende vnde claghende, wo dat ere man, geheten Henrich Swarte, dar myt iv behechtet sy ghewest vnde in borghen hant gedrenget sy; des heft see hiir vor vns gewest myt des mannes wiue, de ene behindert heuet vnde myt erer moder, vnde de moder steyt der dochter edder dem swager nicht enen penning to; se secht also, see hebbe Henrich Swarten gelt vnde ghut gedaen to truwer hant so vele also des is, en deels heft he er alrede betalt, vnde wes dar nae steyt, dat wyl se suluen vpboren, de swager edder de dochter solen see nicht erwen edder vormunder syn by eren leuendeghen liue. Wor vmme leuen vrunde bidden wy iuwe erzamicheyt myt allen vlite begherende, dat gy dessen vorbenomeden Heinrik behulplik siit, dat he der börghen loes werde. Dat wille wy gherne vordenen in gheliiken ofte in groteren zaken, wor wy moghen. Dar mede siit dem almechtigen Gode bevolen. Gescreuen in vnser leuen vrouwen auende visitacionis vnder vnser stat ingezeghel etc. Borghermestere vnde radmanne tho Abo. Adress: Den erzamen vorzichtigen wisen mannen heren borgermestern vnde radmannen, vnsen leuen vrunden tho Reuale myt erbarheyt detur hec.
Date: 1480
Language: ruotsi
Document type: Yksityiset, Tili- ja pöytäkirjamerkinnät

I the fordoms daghar thå her Nelz (aff thet vedernampn) Biiskalle bodde for kyrkioherre i Töffuesala, huilken war aff frelsiss byrd, wåro stor hunger år i landit, och for sådana armod och fattigdom skuld gåffuo sik itt par hionalagh gammal folk, som then tidh bodde wty Hylkelax til fornempde her Nelz thil födho och sytning, them han ok födde och klädde till dödher daghar, och åtte the fira stenger skatt iord i Vähax, huilken iord the honom wplotto for samma sytning til alders ägho, thy the wåro barnlös folk. Ähr och wettendis ath fornempde her Nelz åtte fira stenger iord i lilla Korpist, huilke han forbytte frå Korpist till Wähax och fick ther fira stenger skatt iord igen. Tesse åtta stenger iord beuerffde fornempde her Nelz gamble her Sten Stwres frelsse wpå, thå han war her j Ffinland, och står gambla mendz saghor ther wppå, ath her Nelz hade samma tidh skencht her Stens ffru en skön huit gångare. Nw framdelis sidan tesse åtta stenger iord woro i frelze kompne, thå hade offtanempde her Nelz ffått for sytninge kost i the hårde år fira stenger iord på nytt igen aff Biörns släct aff Raymo, och samma iord begick han sidhan i slått (?) skatt til femptan öre, ok skattladis nw senesten vnder Philippj och Lass Brokis skattlegning. Nw sedhan fornempde her Nelz samma tolff stenger iord wnder sik fått hade, giorde han ther offuer mykin kostnadh, sadis haffwa warid til Rom, ath hans barn motte komma til arffz epter honom och effter ath thet ingalunda staddis honom eller tillatid bleff, thå testamenterede han forscriffna Wähax godz thill sanctj Bartollomej prebenda i Åbo, och ligger begraffwen i Töffuesala kyrkio, i högha koren. Her Nelz hade en sonn til prest, heet Paulus Nicolaj, huilken altid och mest war brwkadh wty biscopers tienist her j Finland, then ene biscop epter then andre, ok war som mest regerende offuer Kiwla gård ok tess wnderlydende landbor i the tider.
Date: 1485
Issuing place: Sastamala
Country: Suomi
Language: ruotsi
Document type: Keskushallinto, Asiakirjat

Jach Sten Stwre i Gripsholm ridder, Swerigis richis forstander, gor alle vittherligid, adh jach aff synnerlige gönst och godh vile haffuer wnth och tillatidh och meth tetta mith öpne breff vnner och tillather, adh alle the dandemen, som boo i Wlffzby, som är borgemestare, radmen och menikheten i sama Wlsby, måghe och skole (före) för theris ffatigdom skuldh segle till Danske, Reffla och andre städher, vndentagendis Gotland, medh hwder, bukskin, ffoorskin och hesta icke större en til sex mark och andre swadane warer, vndentagne alle äthende warer, medh huilcke the scole segla til Stocholm, Aboo och annarstadz her inrichis. Hwilken aff them ther gor her i moth som förscriffuid stondher, scal heffua forbrotid alth thet, som han haffuer meth adh ffare. Ty fforbiudher jach alle, ehwo the helsth ära eller ware kunne, the som före mijn och rigesens skuldh vele [och] scole göre och lathe, besynnerlige alle fogother och ämbitzmen, för:de menikhethen i Vlffsby, som förscriffuit stondher, imoth thenne mijn tillatelse hindre, hindre lade, möde, qwelie eller i nagra motte oförretta, wiidh mijn och rigesens strenge plikt och hemdh. Datum Sastemala in profesto sancte Dorothee virginis et martyris sub sigillo anno D[omini] mdxv° (!).
Date: 1491
Issuing place: Viborg
Country: Suomi
Language: saksa
Document type: Paikallishallinto, Kirjeet

Mynen ffruntlichen grut stedes to voren etc. Erszamen wolwiszen vnde vorsichtigen leuen gude vrunde vnde nabers, jch hebbe gesant vnde beualen dusseme breffuisere Jasper Machterson my tho kopende etlike stucke dar tho Reuel, also salt, hoppe vnde ander waare, wes my behoff deyt. Hir vmme is dat myne ffruntliche bede to jw, dat gy ramen mynen willen, dat [gy] willen steden to gude dat he mach kopslagen vnde bu&#x0364;ten jn der schepen offte anders wor dar he myt beste weten kan; des suluen geliken wil ich gunstelichen wedder jw vorschulden. Hir mede siit Gade beualen lange geszunt. Gescreuen mit des hast vppe Viborgx slate vp vnser leuen vrowen dach assumpcionis vnder mynen jnsigel. Nigels Ericson riddere etc. Adress: Den ersamen vorsichtigen vnde vnser heren borgermesters vnde raadmannen der stad Reuel, gunstigen vrunden vnde guden naberen ffruntlichen gescreuen.
Date: 1492
Issuing place: Viborg
Country: Suomi
Language: ruotsi
Document type: Paikallishallinto, Kirjeet

– – – begäre at om – – – – godz och bathe och alt thet – – – wille, huilk – – – – och fördrage them then retthed(?) met swa skäll atj wille vnderwise tesse – – – the swadane landzköp haffue fördragh effther thenne tiidh, pa thet the ecke koma i hu – – – eller plasz ther fore. Wara ther och nagra, som nagon hanteringe wilde haffue hiit til Viborg, hwat jach them for ider skull kan wara behielpeligh i thet beste, thet gör jach altid gerne. Jder her met alzmektogh Gud befalandis. Ex castro Viburgh cursorie vigilia corporis Christi anno xc2, meo proprio sub sigillo. Nicolaus Ericson riddare, höffuidzman pa Viborg. Adress: – – – wise och fförnumstige borgermeystere – – – i Räuall, syne gode wenner kerlige detur hoc.
Date: 1493
Language: latina
Document type: Monastiset, Tili- ja pöytäkirjamerkinnät

Conuentio inter fratres monasterii Vallisgratie et eorum vicarium in Masko etc. Primo exhibet vij p:d siliginis, v p:d hordei. Jtem ij p:d auene. Jtem j p:d fabarum [½] p:d pisarum. Jtem j[½] p:d tritici & vij lisp:d butiri. Jtem decimas piscium et animalium de 3:bus mortuis.
Date: 1504
Issuing place: Ängsö
Country: Ruotsi
Language: ruotsi
Document type: Paikallishallinto, Kirjeet

Min ödmywge thiensth och kerligh helsen nw och altiidh forsendh medh var herre. Kere her Swantthe, werduges idre herredöme vele vethe, thet jach figh idre herredömes scriffuilse nw j afftons, j huikken scriffuilse idre herredöme rörer, thet jach skulde ofortöffrad kome til idre herredöme, huikkit Gud skal kenne thet jach icke vill idre herredömes budh j nogra motthe forsithe; men dogh, kere her Svantte, ære nw tesse gode men forsamladh her pa gorden, her Erich Trolle, her Steen Tursson och her Ffolke Gregersson vppa eth wenligt bythe effter min kere hustvs dödh, huars siell sigh altzmectig Gudh forbarme, och mellen Benckt Farssons barn. Hwarfore beder jach idre herredöme, thet edre herredöme acther mich ingen owilie till, thet jach ecke swa hastelige kan komme til idre herredome. Kenne Gudh, at jach vil vara idre herredöme en troo vndersathe. Och skal idre herredöme incthe tiwell haffua, thet jach iw gerne vil vara til redhe, hwor idre herredöme mich tilsägiende vorder, epter myn yterstæ mackth etc. Och ær vell fryckthendhe, at medh förste apen vatn thet konung Hanses folk skule giffue sig ther in j fyntzske skeren och röffwe, skynne och bränne, som the giorde ther j sommars som var. Viste iach idre herredömes vilie j tesse ärendhe, om iach skulde giffue mich vtower till Fynlandh och vede och see om edre herredömes och rigisins besthe j then landzändhe, tha vil jach thet gerne göre. Haffwer jach och icke mere en ij eller iij swene hiit ower medh mich. Hade jach visth idre herredömes vilie j then delen, tha hade jach gerne reth mich vth ther epter, som ther tilbör, och varit idre herredöme til redhe j hwar idre herredöme hade mich tilsakt. Edre herredöme altzmectig Gudh her med befolendis. Rader och biuder ower mich som ower idre vndresathe. Scriffuit aff Ängxiö, sabbato ante Oculj, vnder myt incigle. Tönne Erixsson.
Date: 1507
Issuing place: Uppsala
Country: Ruotsi
Language: latina
Document type: Piispat, Asiakirjat

Ego Johannes, electus Aboensis, ab hac hora in antea fidelis et obediens ero beato Petro et sanctæ apostolicæ Romanæ ecclesiæ a domino nostro Julio papa secundo suisque successoribus canonice intrantibus. (Etc. se FMU, n:o 4914.) Sic me Deus adjuvet et hæc sancta Dei evangelia. Datum Upsaliæ ipso die consecrationis meæ dominica secunda adventus anno Domini millesimo quingentesimo septimo, meo sub sigillo.
Date: 1512
Issuing place: Korsholm
Country: Suomi
Language: ruotsi
Document type: Paikallishallinto, Asiakirjat

Bekennes jak Knwt Ericson, lagman j Østherbotnen och i Satagwndha, met thetta mith nerwarandis opne breff den tijd jak lagmanss tynget hwlt met almwghen om somaren i Mwstesara soken, närwarandis erlig och wälfornwmstog swen Ketil Powalsson, fogede thersamastadz, och flere godhe men närwarandis, adh oren epter Gudz börd mdxij°, monedaghen näst epter sancte Oleffs dag, tha kom for mijk i rätthen thesse epter scriffne män, som är Iöns Person i Wallengrunda, Helge Olson ibidem och Per Oloffson ibidem och giordhe witherlig ad the haffdhe köpt twa delen pa faderned och thenne epter scriffne tridye delen pa mede[r]ned, som är Eric Nilsson ibidem, Matis Nilsson ibidem, Per Nilsson ibidem och Dominicus ibidem [och?] Anderss ibidem for x[½] marker iordh aff Anderss mederman j Mormeswndhe, oker och eng met allom til egom, som the gose aff aller til legad haffwer, i ynga wndhentagande, lyggandis j Wallegrwnda, hwariom epter syn andel, hwilked godz for:de Anderss mederman syk aff Hindric Nilsson j Wallegrwndha för syn gamwl gäldh nw för xij oor sydhan [fått?] och haffwer warit lagbwdit, laglist, lagstondit; hwilkit ärende jach sköt … thässe xij män, som tha j nämdene sotho, som är Edgard Olson ...... Eiryan j Toleby, Eric Kose, Ions Marthenson, Lasse Person, Ionss S.....ric Swensson, Anderss Andersson, Henric Erlansson, Lasse Ionsson och Per Andersson ...... [the] ransakade, wednade och eptersworo ad for:de köp war laglica giort ok köpt. Epter tessom forscreffnom skälom, ransakan, wetnom och eydom dömde iak forscriffna kep stadwg och fast, och forbiwder jak allom mannom ther pa adh tala, hyndra eller qwälya, wed synne vj mark för myn dom. Till tässe breffs ytermere wyssa och wetnesbörd trycker iach mit insigle nädhan för thetta breff, som giffwit och scriffwit är or och dag, rwm och stwndh, som forscreffwad stondher.
Date: 1515
Issuing place: Tallinn
Country: Viro
Language: saksa
Document type: Kaupungit, Kirjeet

An den vaghet to Rasborch Michel melers halben. Erbare vnnde ghestrenghe leue here houetman. Wij zint borichtet dorch vnszen borgher Michel meler wodanewysze de kerspels lude van Szenda jn juwer ghestrengheyts ghebede em etlike bilde to der kerken bohoff af ghekoft vnnde der kerken altar myt gheczyret vnnde bekledet hebben, dar van he noch to achter is twinntich mark rigisch vnnde j tonne botter; dar vmme etlike van den kerspelsluden in vnszer stadt boslaghen vnde angespraken heft, de em derweghen bescheden hebben, dat ze zamentlick jmme kerspele zodane hinder stellighe schult her Laffrencze, deme kerkherenn to Szenda, ouerreket hebben ghenanten Michel to vornoghende, deme doch bette her to zo nycht gheschen is. Is derhaluen vnsze fruntlike bede juver ghestrengheit by den ghenanten kerspelsluden yffte kerkheren eyn ghutlick vorvogher zy vnsze borgher tome zynen komen moghe, widere unkost vnde moye to vormidende, szo ouers deme zo nycht ghescheghe vnde de suluesten kerspelslude hyr echtmals dorch ghe nanten Michel boslaghen wurden; wes alszo denne vp eynes jederen anszokent, de noth vnnde recht irforderen wolde, kan to ghuder mathe wol af nemen juwer ghestrengheit vaken ghemeldet, de wy Ghade alsmechtich langhe ghezunt etc. Dat. ipso die Felicis [et] Adaucti.
Date: 1516
Issuing place: Åbo
Country: Suomi
Language: saksa
Document type: Kirkolliset, yleiset, Kirjeet

Wnsern fruntlijcken groth tho vor. Ersamen vnde wyssen herren borgermeyster vnde ratman der schtat Reuel. Wy thun jwer ersamheyt tho weten, dat Tijl seliges dechtniis von vns eijn schippunt copper entfangen – – – – – vns eyne – – – solde des em den dij – – – – – ijs vnser – – – bede aff syne frawe oder de formunder. Hyr vme – – – weten dat – – – beuiser vnsers breues mit name Henrick – – – wnsernt wyllen vnde der heligen kerken wyllen behulflijck – – – – kopper kregen moge vnd geten vns dar von eyn glocke na vnserem bofel. Wor wy jw wedder yn sodannen oder gröteren tho wyllen mogen sy, thw wij alle thijt gerne. Ock sol gy weten dat deesse vor[gemelten] Henrick vns eijn glocke gegoten hefft vm iiij schippunden meher vnde nijcht mijn, dar wij den Tijl seligx gedechtnis dat gelt gebort heft, vnde ijn sijnem lazten dussen vorgemelten Henrick gebeden heft de – – gethen vnde dar vor em gegeuen heft alle sijne redschafft – – – – Hijrmede jwe ersamheyt Gode befolen. Geschreuen tho A – – – heligen – – – – jnt jar mccccxvj. – – – – – – – – – Abow Adress: Denn ersamenn vorsychtigenn vnde wijsen borgermester vnde ratman der schtat Reuel fruntlychengescreuen etc.
Date: 1516
Issuing place: Åbo
Country: Suomi
Language: saksa
Document type: Piispat, Kirjeet

Aruidus van Gades gnadenn der kerkenn Abo bysschopp. Vnnszenn gunstijgenn wyllenn myth vormerynghe alles gudenn thouorenn. Ersamenn wysenn heren borgermester vnnd ratmanne, besundergenn gudenn vrunde. Vns hefft demodygenn ann geuallen vnd to vorstaenn geuenn de ersame vnse deyner Hans Wychman wo syne suster jn Goth jn jwer stat vorstoruenn, der he dann de rechteste erue is naerbleuen, der haluen ock vns myth hochgenn vlyte hefft gebedenn to geuenn em vnse schryfflyke vordennstnysse tho jwen ersamen raeth (woldenn geuen); na deme denn wy nemande syner rechtuerdyghenn bede moghenn wegerenn, bydden wij fruntlykes bedes wnnszenn vormeltenn gunstygenn beforderen tho allem dat he recht tho synes erffdeles is vornodenn, hyr jn wy jw gude menyngk werdenn sporenn, welck vnns altijt teghen ju kunth vlytyghen tho vorschuldende wor wy konnenn vnde moghenn; vnde des mer tor thuchnysse hebe wij, bysschop Arwert vann Gades weghen, vnser jngesegel vnder am dessenn breff laten druckenn. Gade almechtyghenn hyr mede gesunt beualen. Gegeuen vp vnsem houe Abo jm etc. xvj jare de xviij dages aprylys. Adress: Dem ersamen vnde wol wysen heren burgermester vnde ratmanne der staet Reuel, vnsenn besunderenn vnde andechtygenn frunden.
Date: 1521
Language: saksa
Document type: Piispat, Kirjeet

Erwert van Godes wegen vnde des Romischen stoles bischkop tho Abow. Wnseren fruntlijcken grot tho vo&#x0364;r. Leue nabers vnde gude gunners, gemeijnheyt der stat Reuel alz gemeijne kopman vnde andere [gemeijn]heijt vnde gijlde broders. Gij hebben wol gehört wo de unmilde koning bij Swedenrijck gedan h[efft] alz welkeren mort beijde an der geijstlickheijt vnde wertlichheit bodreuen hefft, der van kenen cristlij[chen] forsten gehort ijs vnde tho besorgen steijt, werts em nijcht wedderstan dat he vel grottern ja[mer] – – bodriuen wert nijcht alleijn bij Swedenrijck sunder bij felen anderen ersamen steden – – – – – ck vnde andern beijde steden vnde landen doen wert maken, wedwen vnde wesen v[nde] – – – – vnde juncfrowen alz he tom Holm gedan heff[t]. Hijr an mogen gij jw spegelen, beholt he sij – – – – – vnser fruntlijcke bede beijde van vnserent wegen vnde des rijckes vnde jwer met ve – – – – vnde lande gij dat tho betrachtende vnde tho herten tho nemende vnd wesen vns – – – dat wij mogen krigen vor unser gelt jn juwer ersame stat vnde des gnedijgen heren des – – – [Livl]ande j(c) knecht, ij offte iij, off wij dem wnmilden koning wederstan konden eer he sijck sterken – – – – aff dat wel quades alz jamer vnde mort vnde vorderwijnge lande vnde stede na bliuen moge vnde [de] seluen knechten mit samt vnseren bot bohulflijck vnde forderlijck beijde jn jwer ersamen stat [vn]de jwer hauen vnde ws der hauen wellen wesen, welkere wij vnde des rijck thegen jn vorfuldet [al]le tijth. Ock hebben gij wol vornomen, dat wij kene kopmenschafft diit jar na gewanheijt hebben moten krijgen, vnde wij doch von beijden parten eijnander nijcht wolt wnttberen mogen. Darume bijdde wij, dat gij doen wellen alz gude naber vnde wesen dar vpp vordacht, dat et mag kamen wp dat olde etc. [Geschreuen] des midewekens vor suntte Thomas des hilligen appostelstag des jares mccccc xxj, wnder wnseren sijgnet. Adress: Dem ersamen gemeijnem kopmans m[et] samt der heijler gemeijnheijt der – – stat Reuel met fruntschafft gescreuen.
Date: 1522
Issuing place: Åbo
Country: Suomi
Language: saksa
Document type: Piispat, Kirjeet

Eruijdus wm Gudes genaden vnde des Ro&#x0364;mijschen schtules bijschop tho Abow. Wnsern fruntlijken groth tho voren met vormogen alles gudes. Ersamen vorsijchtijgen vnde wijssen herren borgermeijster, ratman vnde gemene kopman der stat Reuel. Vnsere fruntlijke bede ijs, dat gij wellen doen alz gude nabers na alz vor vnde bringen offte senden vns na alder gewonheijt des landes beste vnde sunderlick alse nw getegen ijs; gude betalning sol gij krigen vor vorderung vnde den wech offen frij vnd quijt vth vnde ijn. Geschreuen tho Abow des frijdages vor unser leuen frawen dage tho lychtmijssen jnt jar m ccccc xxij, vnder vnser secret.
Date: 1524
Issuing place: Tallinn
Country: Viro
Language: saksa
Document type: Kaupungit, Kirjeet

Vnsen fruntlicken groth etc. Wirdigen vnd achtbaren bosunder gude gonnere vnd frunde. Wir werden van deme erszamen vnses radeszlidtmaten her Victor van der Lippen vorstendigeth zo ock jwen w. jn vngetwuielder bowetenheit etlicher maten wol biegekamen vnnd kundich wo he jwer w. vorstondere zeligen yn Godt vorstoruen hern Erwide to Abow bischoppe nach dessuluesten schriftlichen vnd mundtlichen an en geworuenen bouele to synem vnd synes stichts bodarff allerley bogerde notroftige dinghe hir ingekoft vnnd vthgenomen vnd dar nach van sick an en ouergeschicketh hebbe, welckeren hir ouer stedes woluorhopeden betaling yn deme he noch tho achter missende is, heft he vnns der wegen vmbe dythsulstige an jwe w. tho vorschriuen angefallen, welckt [wy] em vp syn temlick bolangent nicht vormochten tho weigern, deme na yn fruntlicker touorsicht flitich bidden jwe w. gemelten her Victor yn vorforunge szodaner syner vthstanden schulde gunstich, vorderlich vnnd bohulpen irschinen willen vnd dar bouenenst vorschaffen vnnd vorfogen he szodane beth her to gemissede schulde sunder lenger vortogering allenthaluen gegulden vnnd botaleth irlangen moghe vnnd to synen gemisseden schulden yn nenen wiederen schaden, vnkost vnnd nadeil vnuorschuldes geleideth vnnd geforeth werde, wo wie vnns des vnd vele mer gudes jn fruntlicher thouorsicht tho jwer w. allewege vorsehen wellen der wie gelickmetich wedder vmbe tho willen vnd gefalle tho synde stedes syn genegeth. Gade etc. bouelen.
Date: 1529
Language: ruotsi
Document type: Keskushallinto, Tili- ja pöytäkirjamerkinnät

– – – – – – – – – – – – – – – – – – – – – – – – – – [1529] 20 maji. Jtem finge the borgare förloff att wtföre fett warår nu i år huartt the wille wndantagendis Reffle. – – – – – – – – – – – – – – – – – – – – – – – – – – [1529] 1 junii. Jtem fik her Mikil, fordom priore i Abo, Töffuesalo kirke wndan erchedächene dömet medt alle the rettoghether som ther årlige plegher oc wanth är wtaff gå.
Date: 1530
Issuing place: Pyttis
Country: Suomi
Language: ruotsi
Document type: Paikallishallinto, Asiakirjat

Bekenner iag Niels Krabbe, häradtz höfdinge uthi Roseburgs (!) lähn, medh dhetta mit öpne bref ath ååre effter Gudz bördh mdxxx, then fredagen nest effter epiphanie Domini, thåå iagh lagmanss ting hölt medh allmogen i Pyttiss sochn på ehrlig wählb. mans och strenge riddares wegna herr Erich Flemming, lagmanss i Suderfinne lagsagu, och uthi närwaru högwerdig förstens herr grefwe Johanss, hofwitzmann på Wijburg, Nislott, kom för rätta och satte tingh thesse efterskrefne lands synemän: Per Olofsson i Rasichl (= Rahikkala), Per Persohn i Rauskula (= Raussila), Arwidh Person ibidem, Henrich Olofson i Abborforss, Anders Nielsson ibidem, Erich Arwidson i Stoorby, Nielss Erlandt, Mårten Steffansson i Skugby, Erich Hansson i Bredskal, Hans Groot, som för it åhr sidan wore stempde, budne och tillkalladhe med een härädtz höfdinge Oloff Erichson, Hen Siffar, Matz Larsson at gå och skoda ene syne tretta emellan Kymmene konungs gård, thess landboor, och Heynelaxboo att witta the råår, som faste och gilde dragne wore them emellan och hwilcke som giordt hade ågång å hin annen. Thå bekendhe och witnade foreskrefne xii landz sine männ och häradtz höfdingio endrechteliga och befäste medh deress eedhe ath allaledis war så råå rätt emellan benempde Kymmeneboo och Heynlaxbo som här effter fölgier: först hufwudh råån Kananem, sedan till korsset på allmene wägen, ther af genast till Högeberg, tedan råå rätt till Torpa kello och sedan ginnast ther ifrån och till Aracklub; thär ändas råån emellan konungz gårdh landboo och Heinelax. Så effter dhe godhe männss wittnes byrdh och eden, samme ledtz thesse 12 i nempden såthå: Thomass Andersson i Labby, Matz Iepperson ibidem, Lasse Michelson ibidem, Hanss Michelsson i Hardzboo (!), Peer Olofson i Cupiss, Magnus Nilson ibidem, Magnus Iönson ibidem, Anders Ionsson, Hendrich Iönsson i Swenska by, Iönss Michelson ibidem, Iönss Iönsson i Hyrfwij koski, Iönss Bengtsson ibidem, the(r) ther øm wittnade, ransakadhe, effter dhe xii sinemänns sedhe att föreschreffne råår woro gambla och gilde, ty dömbde iag för:ne råår staduge och fasta och Heinelax bon saker till xl mark för åågangen the hade giordt in på Kymmene bona, och ther mede förbudet allom hwariom och enom widh sina vj mark för min dom her effter mehr hindra, platza och qwällia i någre måtto på föreskrefne råår effter dhenne dage. Till yttermehra wisso och bettre förwahrning låther iagh witterliga hengia mith insiegell nedhan for detta breff, gifwit och skrifwit åhr och dagh som föreskrifwit ståår.
Date: 1450
Language: saksa
Document type: Kaupungit, Tili- ja pöytäkirjamerkinnät

Jnt ja&#x0364;r xiiij(c) vnd xix: Dusse nagescreuen stenwortere synt (bland andra) ere borgerschap schuldich: Laurens Wyborch, betald 1 m. Hans Wyborch, dedit ½ m., noch ½ m. 6 fart., 2 m. Anno xiiij(c) xxij: Lasse van Aeboe cleynsmet Peter Vreyse groffsmet synt borger; ere geld vppe paschen. Jnt ja&#x0364;r xxiij stenwerter Hans Wyborch Jnt ja&#x0364;r xxv: Hans van Aebow is borger; (tenetur 3 mk. vp paschen); Martini betalt. Anno xxvij; Werner Wenne is borger geworden am auende ad vincula Petri. Anno 28: Michaell van Wiborch is borger geworden; (vnde bliuet 1 m. sculdig). Anno xxxj: Hinrik Korke wart borger; bleff 2 m. schuldich vp Michaelis to betalende; hiir vor hefft gelouet Gert Brum. Oleff Wiborch; wart borger feria 6:ta post Lucie. Anno xiiij(c) xxxvj: Peter Helsink wart borger feria … [Anno] xlv: Steffen Wiborch, tenetur 15 s. Anno xlvj: Niccles van Aboe wart borger feria in profesto Elisabeth. Maties Kurke wart borger in crastino omnium sanctorum. Anno lviij: Hans Wiborch is borger geworden 5:ta feria ante dominicam Judica. Anno lxxviij: Laurens Vrydach, habet ius civile feria sexta post conceptionis Marie. Anno etc xcj: Hinrick Ratzeborch habet ius civile feria 6:ta post Andree. Anno etc. xcij: Clawes Flemynck, [ist] borger geworden des mandages na Symonis et Jude. Anno xcvij: Erick Schalme Hans Vynne habent ius civile feria 6:ta post jubilate. Anno xc(c) v Nibklis Vynne habet ius civile ipso die Ciriaci martiris et sociorum euis.
Date: 1400
Issuing place: Tallinn
Country: Viro
Language: saksa
Document type: Kaupungit, Tili- ja pöytäkirjamerkinnät

[Anno 1372, febr. 7]: Jtem Albertuse 10 mrc, do he to Viborg vor. Jtem Claus van der Hove 21 ore vor stocvis, de den Albertus mit sic nam, do he to Viborg vor, vnde 4 marc vor 1 pert minus 1 verdinc. Jtem den boden, de to Abo voren, to marc vnde 4 marc pennige vor stocvis. Jtem vor ber, dat to Abo quam, do de boden utsant worden, 17 marc minus 16 ore. Jtem 6 ore vor vore[n] van bere to her Johannes Duderstades behof to Abo. Jtem vor ber, dat deme vogede van Wiborg gesant wart, 2 marc minus 2 ore. Jtem 3 mrc rig. hern Euerd Kallen, de se vorterden to Abo. Jtem her Euert Kallen 10 ore vor vin, den men vorsante van des stades vegene. [Anno 1374]: Jtem Johan Vlamink ½ mrk. Jtem Elert van Abo 2 ½ verd. Jtem Claus Vlamink 3 mrc rig. van sinen lone. [Anno xiv(c) xlvij] sabbato post visitacionis Marie (8 juli): Jtem her Karles vrouen ij vlass. wins gesant, stunden j [mark], do se van Riga quam [Anno lviij] sabbato post Egidii confessoris (2 september): Jtem Gregorio Carpellan, deme swedeschen boden, gesant ij tonnen beers vnde ij flasche wyns; dar vor gegeuen iiij [mark] xij s. j veerken. [Anno xiv(c) lx] sabbato ante natiuitatis Marie (6 september): Jtem heren Erik Axeisson vrouwen vor vnde in lechelen vnde in vlasschen gesant lx stope wyns; dar vor gegeuen vj [mark] vnde xiij s. Vigilia natiuitatis Christi (24 december): Jtem als de here van Dorppte hijr vppe deme raethuse was des dingsdages vor Margarete (8 juli) gedrunken i[½](c) vnde xxx[4½] stoep; jtem noch j lechelen, dat her Erick Axelsson vrouwen gesant wart, vnde sust dat er ok in vlasschen wart gesant, to hope lx stope. [Anno xiv(c) lxix] sabbato post festum Cantate (30 april): Jtem deme borgermester van Abow heren Hinrik Vinkenberghe gesant eyne vlassche clareten vnd ene vlasche malmesye; kostede to samen j [mark] rig. [Anno xiv(c) lxx] sabbato post corporis Christi, quod fuit vigilia Joh. bapt. (23 juni): Jtem dem vogete van Razeborch gesant j tunne bers vnd twe vlassche wyns; kostede to samen ix [mark] Sabbato post Andree apostoli (1 december): Jtem des beschoppes van Abo syneme piper geschenket ij postulat. gulden. [Anno xiv(c) lxxj] sabbato post octauas corporis Christi (22 juni): Jtem dem vogete van Raseborch gesant ij flasschen wyns; kostede xxiiij s. [Anno xiv(c) lxxv] sabbato vnd. mil. virg, (21 oktober): Jtem deme prior van Wiborch vmme bede willen her Erik Axelsson ritters an den rad gegeuen van donheten der borgemeistere v [mark] [Anno xiv(c) lxxix] sabbato post Reminiscere (13 mars): Jtem heren Euerd Lippen betalt van ener dachuart, als he to Razeborch gesant was, xxxvii[½] [mark] iij s.